এসময় আসমা (২৮) ও সালেহা (৩০) নামের দুই মহিলাকে উদ্ধার করা হয়। এই দুই মহিলাকে সেখানে আটকে যৌন হয়রানি করায় ইটখোলার ম্যানেজার প্রমোদ ও কেয়ারটেকার জাহাঙ্গীরকে ১৫দিনের সশ্রম কারাদন্ড ও দুই হাজার টাকা জরিমানা অনাদায়ে আরও সাতদিনের বিনাশ্রম কারাদন্ড দেয়া হয়। এছাড়া অবৈধভাবে পোড়ানোর  সময় ২৬২ মন কাঠ আটক করা হয়েছে। জরিমানা করা হয়েছে ইট ভাটার মালিক জাতীয় পার্টি (এরশাদ) কলাপাড়া উপজেলা শাখার সাধারণ সম্পাদক কলাপাড়া বন্দর ব্যবসায়ী সমিতির সভাপতি আলহাজ নুরুল হক মুন্সির কাছ থেকে ১০ হাজার টাকা জরিমানা আদায় করা হয়েছে। নির্বাহী ম্যাজিস্ট্রেট সাইফুল ইসলাম ও র‌্যাব পটুয়াখালী ইউনিটের লে. কমান্ডার নুরুজ্জামান এই অভিযানের নেতৃত্ব দেন। এব্যাপারে ইটভাটার মালিক জানান, এসব শ্রমিকরা চুক্তিভিত্তিক কাজ শুরু করে অগ্রিম টাকা নিয়ে কাজ না করে পালিয়ে গেছে। জোর করে আটকে কাজ করানোর কথা ঠিক নয়। এই দলে ২৫ শ্রমিক থাকলেও  বাকিরা আগেই পালিয়ে গেছে।